《送董慎斋左丞讨贼》
元代·元明善

负剑先驱意气閒，也胜局蹐著儒冠。古来每说从军乐，此去不辞行路难。

使节再临民志定，兵锋一举贼心寒。书生奋力效驰逐，要写功名久远看。

作者简介：（1269—1322）大名清河人，字复初。诸经皆有师法，尤深于《春秋》。早年游吴中，以荐为安丰、建康两学正。辟掾行枢密院，佥院事董士选待之若宾左。仁宗即位，升翰林直学士。诏以蒙古文节译《尚书》有关政要者。延祐二年，始会试天下进士，首充考试官；廷试，又为读卷官。所取士后多为名臣。累官翰林学士，卒谥文敏。早岁以文章自豪，出入秦、汉间，晚益精诣。有《清河集》